PYLON จับตากำไร Q2 โตแตะ 30 ลบ. Q3 นิวไฮทะลุ 50 ลบ. โบรกเชียร์ซื้อเคาะเป้า 5.40 บ.
PYLON จับตากำไร Q2/65 โตแตะ 30 ลบ. Q3 นิวไฮทะลุ 50 ลบ. โบรกเชียร์ซื้อเคาะเป้า 5.40 บ.
PYLON จับตากำไร Q2/65 โตแตะ 30 ลบ. Q3 นิวไฮทะลุ 50 ลบ. โบรกเชียร์ซื้อเคาะเป้า 5.40 บ.
27 พ.ค. 2565

บล.เคทีบีเอสที ระบุในบทวิเคราะห์วันนี้ (27 พ.ค.2565) ว่า บริษัท ไพลอน จำกัด (มหาชน) หรือ PYLON คงคำแนะนํา “ซื้อ” ราคาเป้าหมาย 5.40 บาท มีมุมมองเป็นบวกจากการประชุม SET Opportunity Day ซึ่งช่วยยืนยันมุมมอง ของเราว่าแนวโน้มผลการดำเนินงานจะเห็นการเร่งตัวมากขึ้นโดยเฉพาะไตรมาส 2/2565 และไตรมาส 3/2565
โดยมีประเด็นสำคัญ ดังนี้ 1) คาดการณ์ทิศทางไตรมาส 2/2565 และไตรมาส 3/2565 จะขยายตัวสูงขึ้นจากงานโครงการใหญ่ที่ยังดำเนินต่อเนื่องและมีการทยอยเข้างานเต็ม capacity เช่น งาน Cloud 11 มูลค่า 500-600 ล้านบาท, 2) มองว่าราคาวัสดุที่เพิ่มขึ้นกระทบจำกัด เนื่องจากงานส่วนใหญ่เป็นงานระยะสั้น และบริษัทได้ล็อก ราคาไว้ล่วงหน้า โดยบริษัทประเมินแนวโน้ม GPM ในช่วงเวลาที่เหลือของปีมีโอกาสกลับไปแตะระดับสูงถึง 20% จากไตรมาส 1/2565 ที่ 15.5% และ 3) แม้งานรถไฟ ความเร็วสูงเชื่อม 3 สนามบินมีการเลื่อนเริ่มงานเป็นไตรมาส 4/2565 แต่บริษัทเชื่อว่าจะสามารถหางานอื่นมาช่วยชดเชยได้
ทั้งนี้คงประมาณการกำไรสุทธิปี 2565 ที่ 147 ล้านบาท ฟื้นตัวสูงจากปี 2564 ที่ 40 ล้านบาท ราคาหุ้นปรับตัวขึ้น และ outperform SET +8% ใน 1 เดือน จากไตรมาส 1/2565 ที่เติบโตดี รวมถึงความ คืบหน้าการเปิดประมูลสายสีส้ม
โดยมองว่า PYLON มีโอกาสสูงที่จะ outperform ต่อนับจากนี้ ซึ่งประเมินเบื้องต้นกำไรสุทธิไตรมาส 2/2565 จะโตต่อเนื่องอยู่ที่ราว 30 ล้านบาท และมีโอกาสแตะจุดสูงสุดของปีในไตรมาส 3/2565 ที่ราว 40-50 ล้านบาท อีกทั้งมองว่าบริษัทมีโอกาสเติมงานเพิ่มในช่วงเวลาที่เหลือของปี จากแรงงานปัจจุบันที่ยังเพียงพอ ทำให้มีข้อได้เปรียบกว่าคู่แข่งอย่าง SEAFCO